Калі Царква была яшчэ адзіная, то цалкам пасуе да гісторыі пра пачаткі хрысьціянства на беларускіх землях інфармацыя пра місію ісландзкага манаха Торвальда Вандроўніка на Полаччыне, куды яго накіраваў сваім прадстаўніком імператар Канстанцінопаля Васіль II і патрыярх Мікалай II. Варта адзначыць, што розьніца паміж літургічнымі традыцыямі заходніх і ўсходніх хрысьціянаў, асабліва, у залежнасьці ад рэгіёну, не была яшчэ такой вялікай, як камусьці здаецца сёньня. Яскравы прыклад таму — спрэчкі навукоўцаў адносна таго, які ж абрад прынесьлі на славянскія землі сьвятыя настаўнікі славянаў Кірыла і Мятод.